Official Journal L 094 , 04/04/2001 P. 0014 - 0017



ANNESS IV Ftehim f'forma ta' Skambji ta' Ittri bejn il-Komunità Ewropea u r-Rumanija dwar il-konċessjonijiet tal-kummerċ preferenzjali reċiproku għal ċerti nbejjed u spirti A. Ittra mill-Komunità Brussel, it-22 ta' Marzu 2001 Sinjur, Għandi l-unur nirreferi għall-Ftehim tas-26 ta' Novembru 1993 f'forma ta' Skambji ta' Ittri bejn il-Komunità Ewropea u r-Rumanija dwar l-istabbiliment reċiproku tal-kwoti tat-tariffi għal ċerti nbejjed u għan-negozjati li saru bejn il-Komunità Ewropea u r-Rumanija bil-għan li jkun konkluż Protokoll addizzjonali għall-Ftehim ta' l-Ewropa li jkopri kemm l-inbejjed u l-ispirti. Nikkonferma li, wara n-negozjati u sal-proċedura ta' l-adozzjoni u d-dħul fis-seħħ tal-Protokoll addizzjonali tal-Ftehim ta' l-Ewropa u sabiex ikunu mplimentati mill-1 ta' Jannar 2001 ir-riżultati tan-negozjati dwar il-konċessjonijiet il-ġodda tal-kummerċ bilaterali għal ċerti nbejjed u spirti, il-Komunità Ewropea u r-Rumanija ftehmu fuq li ġej: 1. Importazzjoni fir-Rumanija tal-prodotti li ġejjin li joriġinaw fil-Komunità għandhom ikunu suġġetti għall-konċessjonijiet ippreżentati hawn taħt. Kodiċi tat-tariffi doganali tar-Rumanija | Deskrizzjoni | Kwantità fis-sena (el) | Dazju applikabbli (% tad-dazju ta' MFN) | ex220410ex220421ex220429 | Inbid ta' l-għeneb frisk | 60000 | b'xejn | 220820 | Spirti miksuba mill-inbid distillat ta' l-għeneb jew grape marc | 1500 | 50 (max. 45 % ad valorem) | 220830 | Whiskies | 1400 | 50 (max. 45 % ad valorem) | 2. Importazzjoni fil-Komunità tal-prodotti li ġejjin li joriġinaw fir-Rumanija għandhom ikunu suġġetti għall-konċessjonijiet ippreżentati hawn taħt. Kodiċi tan-NM | Deskrizzjoni | Kwantità fis-sena (el) | Dazju applikabbli | ex220410ex220421ex220429 | Inbid ta' l-għeneb frisk | 300000 | b'xejn | 3. Għall-iskopijiet ta' dan il-Ftehim, l-inbid jitqies li oriġina fil-Komunità jew fir-Rumanija: (a) jekk kien prodott minn għeneb frisk kompletament prodott u miġbur fit-territorju tal-Parti in kwestjoni, u (b) jekk kien prodott skond ir-regoli li jirregolaw il-prattiċi oenoloġiċi u l-proċessi riferuti fit-Titolu V tar-Regolament (KE) Nru 1493/1999. 4. L-importazzjoni ta' l-inbid taħt il-konċessjonijiet ipprovduti f'dan il-Ftehim ikunu suġġetti għall-preżentazzjoni ta' ċertifikat maħruġ minn korp uffiċjali rrikonoxxut minn xulxin li jidher fuq lista li għad trid tiġi mħejjija flimkien, bl-effett li l-inbid in kwestjoni jħares il-punt 3(b). 5. Il-Partijiet għandhom jiżguraw li l-konċessjonijiet tal-kummerċ mogħtija lil xulxin ma jkollhomx xi dubju minn miżuri oħra. 6. Il-konsultazzjonijiet għandhom isiru fuq talba ta' wieħed mill-Partijiet dwar kull problema fuq kif jaħdem dan il-Ftehim. 7. Dan il-Ftehim għandu jgħodd, min-naħa waħda, għat-territorji fejn it-Trattat li jwaqqaf il-Komunità Ewropea huwa applikat u skond il-kondizzjonijiet mniżżla f'dak it-Trattat u, min-naħa l-oħra, fit-territorju tar-Rumanija. 8. Dan il-Ftehim ikun approvat mill-Partijiet skond il-proċeduri rispettivi tagħhom. Dan il-Ftehim għandu jidħol fis-seħħ fl-1 ta' Jannar 2001. Għandu jiskadi mad-dħul fis-seħħ tal-Protokoll addizzjonali tal-Ftehim ta' l-Ewropa dwar l-inbejjed u l-ispirti. Inkun obbligat jekk tikkonferma li l-Gvern tiegħek jaqbel mal-kontenut ta' din l-ittra. Sinjur, jekk jogħġbok, aċċetta l-assigurazzjoni tal-ogħla konsiderazzjoni tiegħi. Għall-Komunità Ewropea +++++ TIFF +++++ B. L-Ittra mir-Rumanija Brussel, it-22 ta' Marzu 2001 Sinjur, Għandi l-unur ngħarrfek li rċevejt l-ittra tiegħek bid-data tal-lum, li taqra hekk: "Għandi l-unur nirreferi għall-Ftehim tas-26 ta' Novembru 1993 f'forma ta' Skambji ta' Ittri bejn il-Komunità Ewropea u r-Rumanija dwar l-istabbiliment reċiproku tal-kwoti tat-tariffi għal ċerti nbejjed u għan-negozjati li saru bejn il-Komunità Ewropea u r-Rumanija bil-għan li jkun konkluż Protokoll addizzjonali għall-Ftehim ta' l-Ewropa li jkopri kemm l-inbejjed u l-ispirti. Nikkonferma li, wara n-negozjati u sal-proċedura ta' l-adozzjoni u d-dħul fis-seħħ tal-Protokoll addizzjonali tal-Ftehim ta' l-Ewropa u sabiex ikunu mplimentati mill-1 ta' Jannar 2001 ir-riżultati tan-negozjati dwar il-konċessjonijiet il-ġodda tal-kummerċ bilaterali għal ċerti nbejjed u spirti, il-Komunità Ewropea u r-Rumanija ftehmu fuq li ġej: 1. Importazzjoni fir-Rumanija tal-prodotti li ġejjin li joriġinaw fil-Komunità għandhom ikunu suġġetti għall-konċessjonijiet ippreżentati hawn taħt. Kodiċi tat-tariffi doganali tar-Rumanija | Deskrizzjoni | Kwantità fis-sena (el) | Dazju applikabbli (% tad-dazju ta' MFN) | ex220410ex220421ex220429 | Inbid ta' l-għeneb frisk | 60000 | b'xejn | 220820 | Spirti miksuba mill-inbid distillat ta' l-għeneb jew grape marc | 1500 | 50 (max. 45 % ad valorem) | 220830 | Whiskies | 1400 | 50 (max. 45 % ad valorem) | 2. Importazzjoni fil-Komunità tal-prodotti li ġejjin li joriġinaw fir-Rumanija għandhom ikunu suġġetti għall-konċessjonijiet ippreżentati hawn taħt. Kodiċi tan-NM | Deskrizzjoni | Kwantità fis-sena (el) | Dazju applikabbli | ex220410ex220421ex220429 | Inbid ta' l-għeneb frisk | 300000 | b'xejn | 3. Għall-iskopijiet ta' dan il-Ftehim, l-inbid jitqies li oriġina fil-Komunità jew fir-Rumanija: (a) jekk kien prodott minn għeneb frisk kompletament prodott u miġbur fit-territorju tal-Parti in kwestjoni, u (b) jekk kien prodott skond ir-regoli li jirregolaw il-prattiċi oenoloġiċi u l-proċessi riferuti fit-Titolu V tar-Regolament (KE) Nru 1493/1999. 4. L-importazzjoni ta' l-inbid taħt il-konċessjonijiet ipprovduti f'dan il-Ftehim ikunu suġġetti għall-preżentazzjoni ta' ċertifikat maħruġ minn korp uffiċjali rrikonoxxut minn xulxin li jidher fuq lista li għad trid tiġi mħejjija flimkien, bl-effett li l-inbid in kwestjoni jħares il-punt 3(b). 5. Il-Partijiet għandhom jiżguraw li l-konċessjonijiet tal-kummerċ mogħtija lil xulxin ma jkollhomx xi dubju minn miżuri oħra. 6. Il-konsultazzjonijiet għandhom isiru fuq talba ta' wieħed mill-Partijiet dwar kull problema fuq kif jaħdem dan il-Ftehim. 7. Dan il-Ftehim għandu jgħodd, min-naħa waħda, għat-territorji fejn it-Trattat li jwaqqaf il-Komunità Ewropea huwa applikat u skond il-kondizzjonijiet mniżżla f'dak it-Trattat u, min-naħa l-oħra, fit-territorju tar-Rumanija. 8. Dan il-Ftehim ikun approvat mill-Partijiet skond il-proċeduri rispettivi tagħhom. Dan il-Ftehim għandu jidħol fis-seħħ fl-1 ta' Jannar 2001. Għandu jiskadi mad-dħul fis-seħħ tal-Protokoll addizzjonali tal-Ftehim ta' l-Ewropa dwar l-inbejjed u l-ispirti. Inkun obbligat jekk tikkonferma li l-Gvern tiegħek jaqbel mal-kontenut ta' din l-ittra." Għandi l-unur nikkonferma li l-Gvern tiegħi jaqbel mal-kontenut ta' l-ittra tiegħek. Sinjur, jekk jogħġbok, aċċetta l-assigurazzjoni ta' l-ogħla konsiderazzjoni tiegħi. Għall-Gvern tar-Rumanija +++++ TIFF +++++ --------------------------------------------------